Komission kertomus Euroopan parlamentille ja neuvostolleEMOTR:n tukiosaston menojen kehityksestä - Varojärjestelmä Nro 9/2000 /* SEK/2000/1565 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä Varojärjestelmä Nro 9/2000 SISÄLTÖ 1. Kuukausittaisten menojen kokonaiskehitys 2. Määrärahojen alustava käyttö 3. Selvitysosa 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tilanne vastaa jäsenvaltioissa 16. päivästä lokakuuta 1999 31. päivään heinäkuuta 2000 toteutettuja menoja. 1.1. Alaotsake 1a EMOTR:n tukiosaston perinteiset menot ja eläinlääkintämenot >TAULUKON PAIKKA> 1.2. Alaotsake 1b: Maaseudun kehittäminen ja liitännäistoimenpiteet >TAULUKON PAIKKA> >TAULUKON PAIKKA> 3. Selvitysosa Talousarvion otsakkeen 1 määrärahojen täytäntöönpano syyskuussa 2000 (jäsenvaltioiden menot 16.10.1999-31.7.2000) on 35 560 miljoonaa euroa eli 86,7 prosenttia määrärahoista. 3.1. Alaotsakkeen 1a määrärahojen täytäntöönpano Menot ovat alaotsakkeessa 1a (EMOTR:n tukiosaston perinteiset menot ja eläinlääkintämenot) lähes indikaattorin tasolla. Indikaattorin ylittävät alat ovat seuraavat: - peltokasvit (+ 209 milj. euroa), mikä johtuu budjettivallan käyttäjän talousarvion vahvistamisen yhteydessä päättämästä määrärahojen tasaleikkauksesta, - naudanliha (+ 138 milj. euroa), mikä johtuu suuremmista menoista eläinten teurastusten ja hävittämisen osalta Yhdistyneessä kuningaskunnassa BSE:n torjumiseksi sekä palkkioiden (erityisesti määrärahojen tasaleikkausten vuoksi) ja julkisen varastoinnin osalta, - muut toimenpiteet (+ 54 milj. euroa), mikä johtuu maatalouden valuuttajärjestelmää koskevien tukien suuremmista maksuista. Alikäyttöä indikaattoriin nähden esiintyy erityisesti seuraavilla aloilla: - hedelmät ja vihannekset (- 168 milj. euroa) hedelmä- ja vihannesjalosteita (erityisesti sitrushedelmien jalostus) sekä tuoreita hedelmiä ja vihanneksia koskevien pienempien maksujen vuoksi (erityisesti banaanit ja tuottajaorganisaatioiden toimintarahastot), - maito ja maitotuotteet (- 141 milj. euroa) rasvattoman maitojauheen julkisen varastoinnin pienempien menojen vuoksi (suuremmat myyntivoitot eikä interventio-ostoja), - tupakka (- 84 milj. euroa) Italian pienentyneiden palkkiomenojen vuoksi (maksun mahdollinen myöhästyminen), - oliiviöljy (- 43 milj. euroa), tuotantotuen loppusumman maksua koskevan asetuksen edellisvuosia myöhemmän hyväksymisen vuoksi. Komissio arvioi määrärahojen käytöstä varainhoitovuoden lopussa, että alaotsakkeeseen 1a otettavat menot ovat talousarvion tasolla. Jäsenvaltioiden toimittamien menoarvioiden mukaan jäsenvaltioiden syyskuun loppuun mennessä toteuttamien menojen taso (EY:n talousarviomäärärahojen käyttö marraskuun lopussa) on lievässä alikäytössä indikaattoriin nähden. Kun otetaan huomioon maidon lisäpalkkion perimisistä aiheutuneet säästöt, varainhoitovuoden 2000 talousarvioon otettujen määrärahojen pitäisi riittää jäsenvaltioille korvattavien menojen kattamiseen sekä rahoitusvaraukseen siirrettävään määrään (200-300 milj. euroa). 3.2. Alaotsakkeen 1b määrärahojen täytäntöönpano Alaotsakkeen 1b (maaseudun kehittäminen ja liitännäistoimenpiteet) menot ovat 1 681 miljoonaa euroa indikaattorin alapuolella. Tämä johtuu siitä, että komissio ei ole vielä hyväksynyt suurinta osaa ohjelmakauden 2000-2006 uusista ohjelmista. Komissio voi ottaa talousarvioon vain aiempien liitännäistoimenpiteiden menot ja maaseudun kehittämisen muut menot, joita koskevat uudet ohjelmat on hyväksytty. Jäsenvaltioiden varainhoitovuoden lopulle vahvistamien arvioiden perusteella määrärahatarve on hyvin vähäinen talousarvioon otettuihin määrärahoihin nähden. On mahdollista, että huomattava määrä määrärahoja jää käyttämättä varainhoitovuoden lopussa ohjelmien hitaan käynnistymisen vuoksi. * * * Kuten aiemminkin, kesätauon aikana laaditussa kertomuksessa nro 9 on ainoastaan lyhyt kuvaus talousarviotilanteesta. Komissio tekee yksityiskohtaisemman arvion kertomuksessa nro 10/2000.